**Vammas** bija Somijas uzņēmums, kas nodarbojās ar ceļu apkopes, rakšanas un sniega novākšanas tehnikas, kā arī ieroču sistēmu ražošanu. Tas tika izveidots 1991. gadā; kopš 1996. gada *Patria Oy* meitas uzņēmums; 2000. gadu beigās civilās produkcijas bizness pārdots, bet ieroču ražošana integrēta *Patria* sastāvā.

Vēsture
-------

1954. gadā Somijas Aizsardzības ministrijas rūpnīcā Santahaminā (sala Helsinkos) sāka ražot hidrauliskos aizmugures ekskavatorus. 1957. gadā rūpnīca nodega, un ražošana tika pārcelta uz *Vammaskosken* rūpnīcu Vammalā. Ekskavatoram tika dots vietējo krāču nosaukums *Vammas*. Rūpnīca sāka ražot arī greiderus, sākotnēji pēc Zviedrijas licences, bet 1960. gados paši izstrādāja savu modeli.

Uzņēmums *Vammas Oy* tika izveidots 1991. gadā, apvienojot *Tampella Oy* militāro risinājumu nodaļu ar Aizsardzības ministrijas *Vammaskosken* rūpnīcu. *Tampella* sākotnēji paturēja 22,3 % *Vammas* akciju.

1992. gadā *Vammas* ekskavatoru ražošanu pārdeva Somijas uzņēmumam *Lännen Tehtaat*, kurš to 2004. gadā pārdeva *Lännen Tractors Oy*.

1996. gadā *Vammas* tika apvienots vēl ar vairākiem citiem Somijas militārās nozares uzņēmumiem, izveidojot *Suomen Puolustusväline Oy*, kas 1997. gadā tika pārdēvēts par *Patria Oy*. *Vammas* tika pārdēvēts par ***Patria Vammas Oy***. 1997. gadā *Tampella* visas *Vammas* akcijas pārdeva *Patria*.

2005. gada janvārī no *Patria Vammas Oy* tika atdalīta ieroču sistēmu nodaļa un nosaukta par *Patria Weapon Systems Oy*, *Vammas* atstājot tikai greideru, lidostu sniega novākšanas un kravu pārvietošanas mašīnu ražošanu.
2007. gadā *Patria* pārdeva *Vammas* greideru biznesu galvenajam konkurentam Somijas uzņēmumam *Veekmas Oy*.

2008. gada martā *Vammas* lidostu sniega novākšanas tehnikas ražošanas tiesības tika pārdotas ASV uzņēmumam Hagie Manufacturing Company, ražošana tika pārcelta uz ASV; produkcijas ekskluzīvu izplatīšanu ieguva *Fortbrand Services, Inc.* 2010. gada jūlijā *Vammas* sniega novākšanas tehnikas ražošanas tiesības *Hagie Manufacturing* pārdeva *Fortbrand Services*, kas ražošanu organizēja uzņēmumā *Al-jon Manufacturing*. Šajā laikā *Vammas* izstrādātās piekabināmās skrejceļu saķeres mērīšanas iekārtas *Skiddometer BV11* biznesu *Fortbrand Services* pārdeva uzņēmumam *Moventor Oy*.

2008. gada septembrī *Windhoff Vammas* lidostu apkalpošanas tehnikas bizness tika pārdots Vācijas uzņēmumam *LAWECO Maschinen- und Apparatebau GmbH*.

Attēlu galerija
---------------

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| *Vammas* greideris |
| *Vammas* greideris  |

|  |
| --- |
| *RG 281* greideris |
| *RG 281* greideris  |

|  |
| --- |
| *RG-181* greideris uz Latvijas ceļiem |
| *RG-181* greideris uz Latvijas ceļiem  |

|  |
| --- |
| *Vammas* ekskavators |
| *Vammas* ekskavators  |

|  |
| --- |
| *Vammas* skrejceļu sniega novākšanas tehnika |
| *Vammas* skrejceļu sniega novākšanas tehnika  |

|  |
| --- |
| *Vammas* ražotais lielgabals *130 K 90-60* |
| *Vammas* ražotais lielgabals *130 K 90-60*  |

|  |
| --- |
| Lielgabals *155 K 98* |
| Lielgabals *155 K 98*  |

 |

Atsauces
--------

1. ↑  Patria Group divides its subsidiary into two companies M2 Communications Ltd.
2. ↑  History – A little boy's interest in machinery Veekmas
3. ↑  «FORTBRAND SERVICES ANNOUNCES DELIVERY OF FIRST VAMMAS PSB 5500 MULTI FUNCTION PLOW, SWEEPER, BLOWER MANUFACTURED IN THE UNITED STATES TO HALIFAX INTERNATIONAL AIRPORT (YHZ)». Arhivēts no oriģināla, laiks: 2016. gada 10. martā. Skatīts: 2012. gada 20. janvārī.
4. ↑  «Fortbrand Services, Inc. Announces Acquisition of Vammas Product Line». Arhivēts no oriģināla, laiks: 2016. gada 30. jūlijā. Skatīts: 2012. gada 20. janvārī.

|  |  |
| --- | --- |
|  | Vikikrātuvē par šo tēmu ir pieejami multivides faili. Skatīt: ***Vammas vehicles*** |